NaiveNeuron/SloPal huggingface dataset:
V. Tomanová, ministerka práce, sociálnych vecí a rodiny SR: (2010-03-02):
Európska komisia na základe čl. 258 prvého odseku Zmluvy o fungovaní Európskej únie vyzvala Slovenskú republiku na prijatie požadovaných opatrení s cieľom vyhovieť obsahu tohto odôvodneného stanoviska v lehote dvoch mesiacov odo dňa prijatia tohto stanoviska. V prípade neprijatia požadovaných opatrení v uvedenej lehote hrozia štátu hospodárske škody vyplývajúce z uloženia sankcií. Z uvedených dôvodov je potrené navrhnúť, aby sa Národná rada Slovenskej republiky uzniesla na skrátenom legislatívnom konaní o vládnom návrhu zákona, ktorým sa mení a dopĺňa zákon č. 43 o starobnom dôchodkovom sporení, o zmene a doplnení niektorých zákonov v znení neskorších predpisov. Ďakujem, pán predsedajúci.
Pellegrini, Peter, predseda NR SR (2015-02-05):
Prezentujme sa a hlasujme. (Hlasovanie.) Prítomných 138 poslancov, za hlasovalo 126, proti bol 1, zdržalo sa 9, nehlasovali 2. Konštatujem, že Národná rada vyslovila súhlas s uvedenou zmluvou . Prosím teraz spravodajkyňu z výboru pre pôdohospodárstvo a životné prostredie poslankyňu Magdu Košútovú, aby uviedla hlasovanie v prvom čítaní o bode 31 programu, ktorým je návrh poslanca Kaníka na vydanie zákona, ktorým sa mení a dopĺňa zákon č. 467/2002 Z. z. o výrobe a uvádzaní liehu na trh (tlač 1237). Nech sa páči, pani poslankyňa, máte slovo. (Hlasovanie o návrhu poslanca Národnej rady Slovenskej republiky Ľudovíta Kaníka na vydanie zákona, ktorým sa mení a dopĺňa zákon č. 467/2002 Z. z. o výrobe a uvádzaní liehu na trh v znení neskorších predpisov , tlač 1237.)
Mesterová, Zuzana, poslankyňa NR SR (2024-01-24):
Ďakujem pekne za slovo, pán predsedajúci. Pán kolega Dubéci, neprišli sme zatiaľ na to, že podľa akého kľúča tu sedia, ale keď ja som to tak pozorovala, ja už viem, prečo oni sú tak ticho, lebo však pán Karas sa ozval a zmizol, pán Ľupták sa minule ozval a odvtedy sme ho tiež nevideli (povedané so smiechom a smiech v sále), tak oni sa asi boja, boja ozvať, lebo potom zmiznú. Tak týmto štýlom nebudú mať ani dosť hlasov na tom hlasovaní, keď im všetci zmiznú, tak potom sú ticho radšej (povedané so smiechom). Už je veľa hodín, ja už ako, to už ako toto ťažko brať toto vážne. Ale áno, štvrtá vláda evidentne sa ukazuje, že aj v prípade vlád toho istého premiéra by malo platiť pravidlo trikrát a dosť, lebo tá štvrtá už fakt je fraška a je to také už s pachuťou kdečoho, len nie dôstojnosti a zákonnosti a nejakej solídnosti. Pán Gašpar prikyvuje asi, neviem, už tam dobre nevidím. A, no, koľko? Minúta. Budem ju venovať pánovi Gašparovi, lebo on je jeden z tých dôvodov, prečo tu sedíme, a už sa nám míňa čas, tak aby sme si ešte pripomenuli aj také tie skutočné dôvody, nie len tie právne. Pán Gašpar, keď raz, keď raz dôjde na to, že možno vám vaše vnúčatá tiež pocítia alebo... (Prerušenie vystúpenia predsedajúcim.)
J. Mikuš, poslanec: (2007-09-04):
Prvá otázka: HZDS je pravica alebo ľavica? Druhá: „Keby som bol pravičiar, vykrikoval by som o znižovaní odvodov a daní.“ Pán kolega, my sme nekričali, po roku sme tie dane znížili. A tie reformy včítane tej daňovej a včítane aj dôchodkovej spôsobili, že dnes má Slovensko rekordný rast. Včera vyšla správa, 9 %. Ten 9-percentný rast umožňuje aj to, aby sme do budúcna, lebo sme v rokoch tučných a vieme, že tučné roky sa striedajú s chudými, mohli riešiť aj dôchodkový systém, ale nie takým spôsobom, ako sa tu chce navrhovať. My sme ten dôchodkový systém nasmerovali tak, že sa rátalo aj s tým, že ten rast bude a dokonca na 3 roky, to znamená, máte do konca roku 2009 vykrytý nedostatok peňazí v prvom pilieri v Sociálnej poisťovni. Čiže vďaka tým reformám, ktoré si ty kritizoval a ktoré si kritizoval aj v minulom volebnom období, tu máme dneska to, na čom v podstate môžete stavať a na čom vykrikujete, že robíte sociálny štát, čo vôbec pravdou nie je. Ale dnes sme v téme odvolávanie pani ministerky a všetky tie argumenty, ktoré idú v podstate z našej strany zo všetkých strán alebo od všetkých rečníkov, sú o tom, že pani ministerka zlyhala. A o tých zlyhaniach sa tu hovorilo a o tom by ste mali reagovať, resp. na to by ste mali reagovať. Ďakujem.
Košútová, Magda, poslankyňa NR SR (2014-04-01):
Ďakujem pekne. Teraz budeme hlasovať o pozmeňujúcom návrhu pána poslanca Lebockého.
Laššáková, Jana, podpredsedníčka NR SR (2013-05-15):
Tak, ukľudnite sa všetci.
Cmorej, Peter, poslanec NR SR (2022-03-24):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Jurinová, Erika, podpredsedníčka NR SR (2015-07-03):
Pán podpredseda, na vaše vystúpenie päť faktických poznámok. Uzatváram možnosť prihlásiť sa. Nech sa páči, pán poslanec Hlina.
B. Bugár, podpredseda NR SR: (2004-05-13):
Otváram rozpravu o tomto bode programu. Pýtam sa, či sa hlási niekto ústne do rozpravy. Konštatujem, že nikto. Vyhlasujem rozpravu za skončenú a prerušujem rokovanie o tomto bode programu. Ďakujem, pán minister aj pán spravodajca. Pristúpime k druhému čítaniu o vládnom návrhu zákona o vodách a o zmene zákona č. 372/1990 Zb. o priestupkoch v znení neskorších predpisov (vodný zákon) . Vládny návrh zákona ste dostali ako tlač 571. Spoločnú správu výborov máte v tlač 571a. Prosím teraz ministra životného prostredia Slovenskej republiky Lászlóa Miklósa, aby návrh zákona odôvodnil.
Hrnčiar, Andrej, podpredseda NR SR (2017-10-10):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 650. Spoločná správa výborov má tlač 650a. Nech sa páči, pán minister, ujmite sa slova a odôvodnite vládny návrh zákona.
P. Paška, predseda NR SR: (2008-11-25):
(Hlasovanie.) 135 prítomných, 134 za, 1 nehlasoval. Konštatujem, že sme schválili vládny návrh novely zákona č. 235/1998 Z. z. o príspevku pri narodení dieťaťa. Pán poslanec Valocký bude uvádzať hlasovanie v druhom čítaní o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, je to tlač 801. (Hlasovanie o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov , tlač 801.)
Nehézová, Jana, poslankyňa NR SR (2018-12-05):
V súlade s § 73 zákona o rokovacom poriadku som bola gestorským výborom určená za spravodajkyňu k návrhu zákona, ktorý je uvedený pod tlačou 1206. Predkladám informáciu k predloženému návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1261 z 12. novembra 2018 navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 25. januára 2019 a v gestorskom výbore do 28. januára 2019. Prosím, pán predsedajúci, otvorte všeobecnú rozpravu.
Bugár, Béla, podpredseda NR SR (2019-06-25):
Nech sa páči, hlasujme aj o týchto bodoch zo spoločnej správy. (Hlasovanie.) Prítomných 147, za 111, zdržalo sa 35 poslancov, 1 nehlasoval. Aj tieto body sme schválili. Nech sa páči.
M. Číž, podpredseda NR SR: (2009-02-04):
S faktickou poznámkou sa hlási pán poslanec Švidroň. Ešte niekto, prosím? Pokiaľ nie, uzatváram možnosť prihlásiť sa s faktickou. Máte slovo, pán poslanec.
Zajac, Peter, poslanec NR SR (2011-05-24):
Ďakujem pekne. Vážený pán poslanec Čaplovič, z vášho vystúpenia zavial v Národnej rade Slovenskej republiky duch 19. storočia. A je to duch revanšizmu. Jazyk, ktorý používate, je jazykom 19. storočia, je jazykom maďarizácie po roku 1867. Lenže my nežijeme v 19. storočí a dnes neexistuje žiadne Rakúsko-Uhorsko, dnes existuje Slovenská republika, ktorá je suverénnym a má byť sebavedomým štátom. To, čo ste vy povedali, to je len prejav ustráchanosti, ktorá sa skrýva za silácke slová. Vlastne celý čas ste nehovorili o jazyku menšín, ale o štátnom jazyku. Ale tento zákon, ktorý tu prerokovávame, je zákonom o používaní jazyka menšín. A tá nevraživosť, ktorá z vašich slov vyplýva, to nie je len nevraživosť na adresu menšín, ale aj na adresu celej vládnej koalície, a je niečím, čo v podstate v 21. storočí nemá čo robiť. A je iba, bohužiaľ, nešťastím nás všetkých, že sa týmto ešte v roku 2011 vôbec musíme zaoberať. Ja len dúfam, že v mladej generácii, ktorá bude oveľa otvorenejšia a bude žiť naplno v 21. storočí, budú takéto názory strácať stále viac a viac na význame. Ďakujem.
Figeľ, Ján, podpredseda NR SR (2013-10-22):
Ďakujem pekne, nech sa páči, zaujať miesto pre spravodajcu. Otváram rozpravu, do ktorej som dostal písomne prihlášku od troch kolegov. Za klub MOST – HÍD László Sólymos a individuálne Alojz Hlina a Branislav Škripek. Takže nech sa páči, prvým rečníkom do rozpravy je László Sólymos za MOST – HÍD. Nech sa páči.
Hrnčiar, Andrej, podpredseda NR SR (2016-09-22):
Pán minister, uplynul čas, budem musieť ukončiť tento bod programu, takže...
Sárközy, Irén, poslankyňa NR SR (2019-12-04):
Vážený pán predsedajúci, ďakujem veľmi pekne za slovo. Vážené pani poslankyne, páni poslanci, dovoľte, aby som podľa § 73 ods. 1 rokovacieho poriadku vystúpila v prvom čítaní ako spravodajkyňa k uvedenému vládnemu návrhu zákona. Vládny návrh zákona spĺňa po formálnoprávnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby vládny návrh zákona prerokoval ústavnoprávny výbor, ktorý navrhol ako gestorský. Zo znenia vládneho návrhu zákona je zrejmý účel navrhovanej úpravy. Ako spravodajkyňa odporúčam, aby sa Národná rada po všeobecnej rozprave uzniesla na tom, že vládny návrh prerokuje v druhom čítaní. Odporúčam zároveň vládny návrh prideliť ústavnoprávnemu výboru vrátane jeho určenia ako gestorského výboru a navrhujem, aby v zmysle rozhodnutia predsedu Národnej rady výbor prerokoval vládny návrh zákona v druhom čítaní v lehote do 5. decembra 2019. Pán predsedajúci, prosím, otvorte všeobecnú rozpravu.
Číž, Miroslav, poslanec NR SR (2014-07-03):
Ďakujem pekne. No, vážená kolegyňa, úprimne, nemám záujem komentovať vaše vystúpenie, ale ja už do zúfalstva sa dostávam. Toto je zákon, ktorý rokujeme v skrátenom čítaní. V skrátenom čítaní rokovací poriadok uvádza dôvody, kedy sa tento zákon môže v skrátenom konaní prerokovať, a stanovuje, že iba vláda má právo na predloženie návrhu zákona do parlamentu, aby sa rokoval v skrátenom konaní. To znamená, že plus ešte ďalšia viazanosť, že navrhovateľ musí súhlasiť s akýmkoľvek návrhom, ktorý je nad rámec zákona. Logicky je z veci samej, že máme rokovať predovšetkým o tom, čo predložila vláda. Dôvody sú zrejmé, za týchto okolností skrátené lehoty sú na prerokovanie, na získavanie podkladov a tak ďalej, lebo sa to robí preto, lebo hrozí konkrétna škoda. Napriek tomu tu máme vystúpenie, ktoré dôsledne sa zaoberá 90 % témami, ktoré nesúvisia vôbec s predloženým návrhom, a teda rozpráva o všetkom možnom. Preboha, racionalizujme aspoň trošku to rokovanie v parlamente, aby to malo zmysel. Veď s tým, samozrejme, navrhovateľ logicky nemôže súhlasiť, pretože nebude mať stanovisko od ministerstva a rozhodne v jednodňovej ani dvojdňovej lehote to robiť nebude, a zvlášť nie v takomto rozsahu. Rešpektujme aspoň trošku rokovací poriadok. Ja neviem, ak je to neznalosť, pozrime sa do toho rokovacieho poriadku, a ak je to obštrukcia, že to robíme zámerne, zvážme to, či to má význam, beriete nám čas všetkým, pretože to je zbytočné v tejto polohe. Vážne trošičku si vážme parlament a rešpektujme elementárne princípy jeho fungovania.
Milanová, Natália, ministerka kultúry SR (2022-02-25):
Ďakujem veľmi pekne za slovo, vážený pán predsedajúci. Vážené panie poslankyne, páni poslanci, podnetom na skrátené legislatívne konanie o vládnom návrhu zákona a niektorých opatreniach v súvislosti so situáciou na Ukrajine je ozbrojený konflikt, ktorý momentálne v týchto dňoch na Ukrajine prebieha. Zlá situácia a strach o život prinútili obyvateľov Ukrajiny, aby opustili svoje domovy. Ako susedná krajina môžeme očakávať hromadný príchod týchto ľudí na naše územie. Z tohto dôvodu je potrebné prijať s okamžitou platnosťou také legislatívne zmeny, ktoré umožnia Slovenskej republike zvládnuť tento nápor a zároveň poskytnú potrebnú ochranu a materiálne zabezpečenie obyvateľom Ukrajiny. Rovnako dôležitou je aj oblasť ochrany kybernetického priestoru Slovenskej republiky, kde je práve v súvislosti s eskaláciou napätia nevyhnutné prijať účinné opatrenia pre zabránenie šíreniu dezinformácií na internete. Z dôvodu možného ohrozenia základných ľudských práv a slobôd a bezpečnosti sa podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky navrhuje Národnej rade Slovenskej republiky, aby sa uzniesla na skrátenom legislatívnom konaní o vládnom návrhu zákona o niektorých opatreniach v súvislosti so situáciou na Ukrajine. Vážený pán predsedajúci, vážené panie poslankyne, páni poslanci, dovoľujem si vás požiadať o podporu predloženého návrhu. Ďakujem.
Laurenčík, Milan, podpredseda NR SR (2021-05-11):
Ďakujem. Na vaše vystúpenie evidujem šesť faktických poznámok. Končím možnosť prihlásiť sa. Ako prvý, pán poslanec Miroslav Suja, nech sa páči.
V. Palko, minister vnútra SR: (2003-07-02):
Nemyslím si, pán poslanec Krajči, že je také ľahké konkurenčnou SBS vyprovokovať trestné stíhanie pracovníka alebo predstaviteľa nejakej inej SBS. Byť trestne stíhaný znamená, že voči osobe bolo už vznesené obvinenie a na to už musí mať vyšetrovateľ nejaké zistené fakty, ktoré ho oprávňujú na to, aby toto obvinenie vzniesol. Ak by malo platiť to, čo hovoríte vy, pán poslanec Krajči, tak potom vlastne pokojne môžeme uvažovať o možnosti, že u nás tak fungujú orgány činné v trestnom konaní, že je jednoduché pre konkurenčnú firmu dokázať alebo dosiahnuť, aby bol niekto priam odsúdený z inej súkromnej bezpečnostnej služby. Čiže toto považujem skôr za takú fikciu, hypotézu a myslím si, že sa tým netreba zaoberať. To by asi tak bolo všetko z mojej strany. Ďakujem za pozornosť. Z. Martináková, podpredsedníčka NR SR: Ďakujem, pán minister. Chce sa k rozprave vyjadriť pán spoločný spravodajca? Nech sa páči.
Susko, Boris, poslanec NR SR (2020-12-04):
Ďakujem pekne za slovo. Vážený pán predsedajúci, vážená pani ministerka, vážené pani poslankyne, páni poslanci, kolegovia a kolegyne, ja by som chcel, naopak, poďakovať pánovi poslancovi Čepčekovi, ktorý ako jediný z koalície upozornil na to, že tu neschvaľujeme obyčajný zákon, ale že tu schvaľujeme novelu základného zákona štátu, novelu ústavy, pri ktorej tvorbe a schvaľovaní by sme mali byť trochu zdržanlivejší, najmä pokiaľ ide o pozmeňovacie návrhy, ktoré sa prijímajú v pléne v druhom čítaní v Národnej rade. A už vôbec nechápem útoky kolegov z klubu OĽANO na ich vlastného poslanca za vyslovenie jeho názoru. Kde už má poslanec Národnej rady vyjadriť a prejaviť svoj názor, ak nie v pléne Národnej rady? A považujem absolútne za neprípustné, aby niekto osobne útočil a obviňoval poslanca Národnej rady za to, že prejavil svoj názor v pléne Národnej rady, a ešte aj teda z vlastného klubu, za absolútne neprípustné. (Reakcia z pléna.) Prosím? (Reakcia z pléna.)
Bugár, Béla, podpredseda NR SR (2018-06-20):
Prezentujme sa a hlasujme o návrhu prerokovať tento návrh zákona v treťom čítaní. (Hlasovanie.) Prítomných 144, za 98, proti 4, zdržalo sa 42 poslancov. Konštatujem, že sme v treťom čítaní , preto otváram rozpravu v rámci tohto čítania, zároveň konštatujem, že nikto sa do nej nehlási, vyhlasujem ju za skončenú. Nech sa páči.
Budaj, Ján, poslanec NR SR (2019-05-15):
Ako jeden z iniciátorov zákona, o ktorom diskutujeme, spolu so Šimkom a s nebohým Jánom Langošom, o slobodnom prístupe k informáciám konštatujem, že už 16 rokov tento zákon plní svoju rolu. Bol to dobrý krok. Slovensko posunul správnym smerom. Šestnásť rokov preto aj môžme sledovať dve línie, reakcie na tento významný zákon. Jednu líniu reprezentuje aktívna verejnosť, ktorá zákon užíva, pochvaľuje si ho a už neraz na základe zákona o slobodnom prístupe k informáciám prišla k závažným poznatkom. Druhú líniu reprezentujú dotknuté úrady, nie každému sa to hodí. Nechcem paušalizovať, ale sú na tých úradoch aj ľudia, ktorým sa to nielenže nehodí, ale im to veľmi prekáža, pretože každá transparentnosť obmedzuje zneužívanie úradov. Takisto medzi politikmi je, sa dajú sledovať tieto dve línie. Jednu predstavujú politici, ktorí sa otvorenosti obávajú, ktorí chránia systém ruka ruku umýva, ktorí chránia systém výsad, protekcií a korupcie. Na druhej strane sú politici, ktorí sú stúpencami otvoreného vládnutia. K tomuto návrhu treba povedať, že je to návrh stúpencov otvoreného vládnutia a posúva, posúva zákon o informáciách a jeho pôsobenie na úradoch do ďalšieho levelu. Znovu budeme mať, ak prijmeme tento zákon, o niečo jednoduchší prístup k informáciám a pritom úradom to môže ušetriť mnohé ďalšie a opakované dopyty, ktoré inak by posielali jednotlivým dopytovateľom. Preto vás chcem poprosiť, aby ste sa prejavili ako stúpenci otvoreného vládnutia, aby ste podporili zákon, ktorý posúva tento náš desiatky rokov trvajúci zápas znovu smerom k lepšej službe a k otvorenejšiemu vládnutiu.
Janiš, Stanislav, poslanec NR SR (2011-05-18):
Ďakujem za slovo, pán podpredseda. Kolegyne, kolegovia, vážený pán minister, dovoľte, aby som v mene výboru predniesol ako spravodajca spravodajskú informáciu k vládnemu návrhu zákona o ukončení a spôsobe usporiadania niektorých nájomných vzťahov k bytom, ktorý máme pod tlačou 317. Návrh zákona bol doručený poslancom Národnej rady v 15-dňovej lehote, tak ako hovorí rokovací poriadok. Konštatujem, že uvedený návrh spĺňa po formálno-právnej stránke náležitosti uvedené v rokovacom poriadku. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada uzniesla v zmysle rokovacieho poriadku, že uvedený návrh zákona prerokuje v druhom čítaní. Ďalej navrhujem, aby návrh zákona prerokovali výbory: ústavnoprávny výbor, výbor pre financie a rozpočet, výbor pre hospodárstvo, výstavbu a dopravu, výbor pre verejnú správu a regionálny rozvoj a výbor pre sociálne veci. Za gestorský výbor navrhujem výbor pre výstavbu, hospodárstvo a dopravu a súčasne odporúčam, aby výbory predmetný návrh zákona prorokovali v druhom čítaní do 30 dní a gestorský výbor do 32 dní od prerokovania návrhu zákona v prvom čítaní. Pán podpredseda, otvorte rozpravu.
T. Cabaj, podpredseda NR SR: (2009-06-25):
S faktickými budú reagovať pán podpredseda Číž, pán predseda výboru Pavol Abrhan, pani predsedníčka výboru Ágnes Biró a pán poslanec Ján Senko. Všetko. Vystúpi s faktickou poznámkou pán podpredseda Miroslav Číž, pripraví sa pán Pavol Abrhan.
M. Číž, podpredseda NR SR: (2007-09-20):
Vážené kolegyne, kolegovia, do rozpravy sa za poslanecké kluby prihlásili títo poslanci: za poslanecký Klub SDKÚ – DS pani poslankyňa Radičová, za KDH pán poslanec Július Brocka a za SMK pani poslankyňa Klára Sárközy. Takže v zmysle rokovacieho poriadku teraz dávam slovo pani poslankyni Radičovej.
E. Bauer, poslankyňa: (2002-11-06):
Na základe predloženého návrhu konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a § 68 zákona č. 350, ako i náležitosti určené v legislatívnych pravidlách. Z dôvodovej správy vyplýva, že súčasná právna úprava systému sociálnej pomoci je pre podmienky slovenskej ekonomiky nielen finančne náročná, ale aj málo efektívna a málo transparentná, preto sa navrhuje jej úprava. Týka sa to predovšetkým peňažného príspevku za opatrovanie, ktorý sa navrhuje poskytovať v nižšej sume ako doposiaľ, týka sa však aj niektorých ďalších aktívnych opatrení, ktoré by mohli zvýšiť zamestnanosť. Prijatím navrhovanej úpravy v oblasti kompenzácie formou peňažných príspevkov by mohlo dôjsť k úspore oproti roku 2002 o 1,2 miliardy. Vzhľadom na oprávnenia, ktoré vyplývajú z § 73 zákona Národnej rady Slovenskej republiky č. 350 o rokovacom poriadku v znení neskorších predpisov odporúčam, aby sa Národná rada uzniesla v zmysle ods. 3 písm. c) tohto paragrafu na tom, že po rozprave odporučí uvedený návrh zákona prerokovať v druhom čítaní. Ďakujem, skončila som.
Laššáková, Jana, podpredsedníčka NR SR (2013-06-26):
Chce zaujať stanovisko spravodajca? Nie. Prerušujem rokovanie o tomto bode programu. A ďalej nasleduje prvé čítanie o návrhu poslankýň Oľgy Nachtmannovej, Dariny Gabániovej a Ivety Liškovej na vydanie zákona, ktorým sa mení a dopĺňa zákon číslo 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov. Návrh zákona má tlač 583, návrh na jeho pridelenie na prerokovanie výborom je v rozhodnutí č. 560. Teraz dávam slovo pani poslankyni Oľge Nachtmannovej, aby návrh zákona uviedla. Nech sa páči, pani poslankyňa. (Rokovanie o návrhu poslankýň Národnej rady Slovenskej republiky Oľgy Nachtmannovej, Dariny Gabániovej a Ivety Liškovej na vydanie zákona, ktorým sa mení a dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 583.)
Danko, Andrej, podpredseda NR SR (2024-06-11):
Ďakujem. Otváram rozpravu o tomtom bode programu. Hlási sa niekto z poslancov do rozpravy? Ak nie, uzatváram možnosť prihlásenia, vyhlasujem rozpravu za skončenú. Prerušujem rokovanie o tomtom bode programu. Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 2/2005 Z. z. o posudzovaní a kontrole hlukov vo vonkajšom prostredí a o zmene zákona Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov. Vládny návrh zákona má parlamentnú tlač 219, spoločná správa výborov má tlač 219a. Prosím ministerku zdravotníctva Slovenskej republiky Zuzanu Dolinkovú, aby vládny návrh zákona odôvodnila. (Rokovanie v druhom čítaní o vládnom návrhu zákona, ktorým sa mení a dopĺňa zákon č. 2/2005 Z. z. o posudzovaní a kontrole hlukov vo vonkajšom prostredí a o zmene zákona Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov v znení neskorších predpisov , tlač 219.)
Bugár, Béla, podpredseda NR SR (2017-10-11):
V rozprave by mal vystúpiť pán poslanec Budaj, stráca poradie, pán poslanec Heger, stráca poradie. Pani poslankyňa Verešová, nech sa páči.
Danko, Andrej, predseda NR SR (2018-10-16):
Dobre. Ešte pán poslanec Simon. Pán poslanec Simon, nemám písomný návrh, ak môžte. Je tu? (Reakcie z pléna.) Pán poslanec Grendel.
Hrušovský, Pavol, podpredseda NR SR (2011-02-03):
Hlasujeme, páni poslanci o návrhu prerokovať zákon v určených výboroch, ako aj o lehote, v ktorej výbory zákon prerokujú. (Hlasovanie.) 145 prítomných, 83 za, 59 sa zdržalo, 3 nehlasovali. Národná rada návrh uznesenia schválila. Poprosím teraz, aby z poverenia výboru pre vzdelávanie, vedu, mládež a šport, pán poslanec Osuský predložil Národnej rade návrhy uznesení k prerokovávanému vládnemu návrhu zákona, ktorým sa mení a dopĺňa zákon o organizácii štátnej podpory výskumu a vývoja a o doplnení zákona o organizácii činnosti vlády a organizácií ústrednej štátnej správy, ktorý prerokovávame ako tlač 167. Pán poslanec Osuský. (Hlasovanie o vládnom návrhu zákona, ktorým sa mení a dopĺňa zákon č. 172/2005 Z. z. o organizácii štátnej podpory  výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov v znení zákona č. 233/2008 Z. z. a ktorým sa dopĺňa zákon č. 185/2009 Z. z. o stimuloch pre výskum a vývoj a o doplnení zákona č. 595/2003 Z. z. o dani z príjmov v znení neskorších predpisov , tlač 167.)
Jakab, Július, poslanec NR SR (2024-01-17):
Ďakujem. Pán Hlina, hovorili ste o podkladoch k Trestnému zákonu o porovnaní s inými krajinami, či niečo také majú, a ak áno, tak prečo nám to neukážu, a tak by som vám rád povedal jeden príbeh z finančného výboru. Keď prišiel minister na rokovanie k rozpočtu, tak sme ho upozorňovali na mnohé nejasnosti, ktoré v rozpočte sú, napríklad na nesprávne zaúčtovanie energodotácií, kde si prikrášľujú čísla a hovoria, že teda ako oni idú šetriť v tom ich plánovanom rozpočte, a sme hovorili, že to nesedí. Prišli o tom povedať aj napríklad páni z Rady pre rozpočtovú zodpovednosť, osobne na výbor prišli, aby povedali, že teda pán Kamenický ten rozpočet nastavil zle, že tam zle započítava energodotácie, že nedodržiava výdavkové limity. A keď sme mu slušne povedali, že teda na základe čoho to robí, tak on povedal, že má na to vlastný právny posudok, že takto to robiť môže. Tak sme si, samozrejme, vypýtali ten posudok, a nech nám ho ukáže, nech nám povie, o čo sa, o čo sa opiera, a pán minister Kamenický nám povedal, že urobte si vlastný. Hej? Tak toto je to, toto je ten prístup, pán Hlina ich, ktorý majú. Vy sa tu nepýtajte na nejaké porovnania so zahraničím. Vy tu, prosím vás, nevyrušujte, lebo tu sme pri prepúšťaní a pomáhaní ich kamarátom, a potrebujeme, aby to bolo čím skôr. Toto vám odkazujú. Vy sa tu nepýtajte, prosím vás, na nejaké porovnania, na nejaké analýzy. To je... to nie sú, nebudú, urobte si vlastné. Tu môže celý svet zakričať, že čo sa tu deje, že toto je džamahíria, že toto je absolútna nehoráznosť, aj tak to s nimi nepohne. Tak ako včera zakričala Európska komisia, že áno, minister Kamenický, to tam podvodne zaúčtoval v tom rozpočte a je to celé zlé, a pán minister Kamenický včera dal video, že aké perfektné správy z Európskej komisie prišli a ako všetko je v naj... v najlepšom poriadku... (Prerušenie vystúpenia časomerom. Potlesk.)
Pellegrini, Peter, predseda NR SR (2015-09-23):
Ďakujem veľmi pekne. Teraz poprosím pani poslankyňu Grečkovú, ktorú určil navrhnutý gestorský výbor pre hospodárske záležitosti, aby vystúpila. Nech sa páči. Zároveň poprosím pána podpredsedu Číža, aby prišiel naspäť, pretože som ho neprišiel vystriedať, iba na chvíľku som sem prišiel. (Povedané so smiechom a smiech v sále.) Takže ak ma počuje, ja prídem až o 11.00 hod. Ďakujem. (Smiech v sále.)
Suchánek, Alan, poslanec NR SR (2019-06-21):
Poslankyňa Gaborčáková, veľmi dobre, že si otvorila túto tému, pretože sú veľké problémy a hlavne tam vznikajú problémy, kde sú medzirezortné, kde sa teda problém týka viacerých rezortov. Napríklad tuto zdravotníctva, ministerstva sociálnych vecí a rodiny a Sociálnej poisťovne. Všeobecní praktickí lekári, ktorí robia teda aj posudkovú činnosť, sa ozývajú už dlhodobo a napríklad ceny za vypracovávanie znaleckých posudkov alebo prípravu na tieto znalecké posúdenia sú veľmi smiešne. Tvrdia, že to prestanú robiť. Tak ako si povedala, k nim príde posudkový lekár na niekoľko hodín, oni si platia nájomné za svoju ambulanciu, Sociálna poisťovňa im v podstate zaberie na niekoľko hodín ambulanciu, oni nemôžu robiť výkony, ale proste musia, musia za to platiť. Tak ako si povedala, len kvôli vypisovaniu péeniek musia držať staré písacie stroje a už nevedia zohnať tie pásky do tých písacích strojov. No v dnešnej dobe to je katastrofa. Obrátili sa na nás títo všeobecní lekári, na výbore pre sociálne veci sme to aj riešili, bol tam aj generálny riaditeľ Sociálnej poisťovne, povedal, že sa k tomu vyjadrí. To vyjadrenie nakoniec bolo také, že len skonštatoval dnešnú situáciu. Citoval tam zákony, ale v podstate žiadne riešenie neprišlo. Vyzerá to tak, že pokiaľ všeobecní lekári odmiet; alebo teda keď ako hovoria, odmietnu pracovať pre Sociálnu poisťovňu, nebudú púšťať posudkových lekárov do svojich ambulancií, začne sa to riešiť až potom, ale to už začnú veľké problémy. Zdá sa, že nikto nemá záujem seriózne túto problematiku riešiť. A keď sa oni začnú takto k tomu stavať, tak už bude veľký problém a bude neskoro.
Paška, Pavol, predseda NR SR (2014-09-24):
(Hlasovanie.) 138 prítomných, 20 za, 60 proti, 57 sa zdržalo, 1 nehlasoval. Ani tento návrh nenašiel podporu.
Kadúc, Miroslav, poslanec NR SR (2013-03-26):
Ďakujem, ja som najprv neporozumel, Martin, či súhlasíš alebo nesúhlasíš. Ja si myslím, že sa všetci zhodneme, že alkohol do parlamentu nepatrí, že tu proste nemá čo robiť. Čiže ten úmysel je ako taký, myslím si, aj pre teba dobrý. Tá technika je možnože nie najvhodnejšia, okej, ale na to tu máme ďalšie čítania, treba to posunúť ďalej, veľmi ľahko zmeníme tieto právne vzťahy, to je to najmenej. Čo sa týka toho predsedu, ako si sám povedal, prísť medzi rovnými, primus inter pares, áno, ja si myslím, že tento človek bude mať natoľko chochmesu a charakteru, že ak bude predsedať Národnej rade, tak nebude pod vplyvom alkoholu. Tak to by sme snáď do takýchto rovín až nešli. Ak už budeš vykázaný, tak dobre vieš, že keď sa zistí, že si čistý alebo že si nebol pod vplyvom, že bude z teba niečo ako martýr a viac z toho vyťažíš, ako stratíš. A, posledná vec, k tej technike ešte. Tam sa nehovorí o predsedovi, hovorí sa o predsedajúcom. Čiže v zásade sa ani legislatívne nevylučuje vykázať predsedu parlamentu.
Glváč, Martin, podpredseda NR SR (2018-05-22):
Vážené panie poslankyne, vážení páni poslanci, pokračujeme v popoludňajšom rokovaní ôsmeho dňa 
31. schôdze Národnej rady Slovenskej republiky v prerušenej rozprave o správe o výsledkoch kontrolnej činnosti Najvyššieho kontrolného úradu za rok 2017, tlač 912. Aj navrhovateľ je nastúpený. Takže ďalší v rozprave pani poslankyňa Cigániková. Nech sa páči. (Pokračovanie rokovania o správe o výsledkoch kontrolnej činnosti Najvyššieho kontrolného úradu Slovenskej republiky za rok 2017 , tlač 912.)
Tomanová, Viera, poslankyňa NR SR (2013-04-16):
Ďakujem pekne, pani predsedajúca. Pán poslanec Figeľ, mi je veľmi, sa mi nechce na vaše vystúpenie ani reagovať, ale zase ste napadli čísla a ja len pripomeniem jednu vec, a viackrát sa tu objavovalo v médiách a podobne, dokonca v diskusných reláciách, že v čase vlády vašej, že pribudli pracovné príležitosti, zvýšila sa zamestnanosť a že pribudlo 40-tisíc miest. Ja som hľadala štatistiky, našla som jednu, skutočne kde, ale nebolo to celých 40-tisíc miest, je to niečo cez 34-, povedzme 35-tisíc. Ja mám pred sebou tabuľku po mesiacoch zamestnancov, ktorí tu boli zamestnaní od roku 2005 do roku 2013. A poviem, v júni 2010 sme vám odovzdávali aktívne prihlásených v Sociálnej poisťovni, čiže myslím si, že je to jeden z najdôležitejších údajov o zamestnancoch, 1 milión 732 zamestnancov 163; 1 732 163, odovzdávali ste nám 1 694 933, pokles, čistý pokles 37 230 zamestnancov v rámci evidovaných poistencov v Sociálnej poisťovni. Dnes evidujeme 1 695 050, čiže jediný prírastok je v čase už našej vlády. Ďakujem za pozornosť. Ešte jedno, hovorili ste o tých drahých miestach. Koľko vás stálo jedno pracovné miesto v Kii? Boli to 3 milióny? (Potlesk.)
Tomáš, Erik, poslanec NR SR (2017-12-05):
Ale čo je horšie... (Reakcia z pléna. Prerušenie vystúpenia predsedajúcim.)
Bugár, Béla, podpredseda NR SR (2017-03-22):
Ďakujem pekne. Dávam teraz slovo určenému spoločnému spravodajcovi z výboru pre verejnú správu a regionálny rozvoj pánovi poslancovi Tiborovi Glendovi.
J. Baška, minister obrany SR: (2008-06-19):
Čo sa týka Rázsoch, Rázsochy vôbec nepatria pod rezort ministerstva obrany. Neviem, či to má ministerstvo zdravotníctva, možno odpovie minister zdravotníctva v ďalších otázkach. Neviem, aký je plán s Rázsochami. My sa staráme o zdravotnícke zariadenia, ktoré sú v pôsobnosti rezortu ministerstva obrany. Čo sa týka Leteckej vojenskej nemocnice v Košiciach, tam treba povedať úplnú, úplnú pravdu. Čo sa týka ambulantných vyšetrení a vlastne požiadaviek zo strany rezortu na túto nemocnicu, tak za rok 2007 to bolo 10 % a hospitalizácií pre rezort obrany boli 4 %. Čo sa týka hospodárskeho výsledku, mám tu aj hospodársky výsledok, k 30. aprílu tohto roku je strata -2,2 mil. Sk. My sme si boli osobne pozrieť túto Leteckú vojenskú nemocnicu v Košiciach a pozerali sme si aj finančné ukazovatele. Letecká vojenská nemocnica minulý rok pôsobila s vyrovnaným rozpočtom, ale boli tam určité alebo budú tam určité opravné položky, ktoré budú znamenať, že ten hospodársky výsledok nebol kladný v tejto nemocnici. Čo sa týka dobudovania tejto nemocnice, pri návšteve, našej osobnej návšteve, keď sme tam boli, požadovali ešte ďalších 250 mil. Sk, aby ten jeden blok sa mohol dobudovať. Ministerstvo obrany nemá finančné prostriedky na to, aby každú z týchto nemocníc do takýchto výšok dokázalo sanovať a prispievať im z rozpočtu ministerstva obrany. Čo sa týka celkového využitia ministerstvom obrany tejto nemocnice, tak aj tento rok vojaci, ktorí sa vracajú z misií, alebo pôjdu na misie, tak budú riešení nie v tejto nemocnici, ale budú riešení, a keď sa vracajú aj z misií, na tých päť dní sú riešení a majú komplexné prehliadky práve vo vysoko špecializovanom Ústave pre pľúcne choroby v Novej Polianke. Čiže už tam ten príjem bude o čosi nižší, zazmluvnený príjem zo strany rezortu ministerstva obrany. Ďalšia vec je taká, že Všeobecná zdravotná poisťovňa každým rokom znižuje limity pre toto zariadenie a ja nechcem, aby rezort ministerstva obrany dotoval tieto veci v tejto nemocnici. Myslím si, že bude veľmi dobré aj pre nemocnicu a pre zamestnancov tejto nemocnice, keď prejde správa akcií štátnej akciovky z rezortu ministerstva obrany pod ministerstvo zdravotníctva, ktoré určite dokáže využiť túto nemocnicu, teda ten zostatok okrem  špecializovaných služieb dokáže využiť a naplánovať tak, aby bola pre celý Košický kraj táto nemocnica využitá tak, ako má byť. Dokonca táto nemocnica, neviem, v minulom roku sa stala spádovou nemocnicou pre civil – asi pre vyše stotisíc ľudí pre Košice a okolie. Takže to je jeden z ďalších dôvodov, prečo rezort ministerstva obrany prenáša tieto akcie, správu akcií štátnej akciovky z obrany na rezort zdravotníctva. Toľko asi. Ďakujem veľmi pekne.
B. Bugár, podpredseda NR SR: (2005-12-13):
(Hlasovanie.) Prítomných 129, za 126, zdržali sa 2, nehlasoval 1. Konštatujem, že návrh zákona sme schválili. Teraz prosím pána poslanca Opaterného, aby uviedol hlasovania k vládnemu návrhu zákona o ochrane niektorých rozhlasových programových služieb a televíznych programových služieb a služieb informačnej spoločnosti (tlač 1319). Nech sa páči. B. Opaterný, poslanec: Ďakujem za slovo, pán predsedajúci. V rozprave vystúpila jedna pani poslankyňa, nebol podaný žiaden pozmeňujúci návrh. Budeme hlasovať o bodoch spoločnej správy. Pán predsedajúci, dajte hlasovať, prosím, spoločne o bodoch 1 až 12 spoločnej správy s odporúčaním gestorského výboru schváliť ich.
Kučera, Karol, poslanec NR SR (2023-06-27):
Ďakujem. Ja len sa chcem poďakovať kolegom za podporu, to je všetko.
Kollár, Boris, predseda NR SR (2020-04-03):
Prosím, prezentujme sa a hlasujeme. (Hlasovanie.) Prítomných 112 poslancov, za 112. Schválené. Konštatujem, že Národná rada sa uzniesla, že tento návrh zákona prerokuje v druhom čítaní. Ďalej pristúpime k hlasovaniu o pridelení návrhov výborom a o určení gestorského výboru, ako aj lehoty na jeho prerokovanie. Prosím, pani spravodajkyňa, aby uviedla hlasovanie.
L. Gyurovszky, poslanec: (2006-08-02):
Čo sa týka referenčného rámca, nikdy som nehovoril o tom, ani teraz som o tom nehovoril, že referenčný rámec nie je možné zmeniť. O tomto sme hovorili vtedy, keď sme boli vo vláde, o tom hovorím aj teraz. Len mám tu, samozrejme, pred sebou list Európskej komisie. Tam sa nehovorí o tom, že je potrebné to znovu otvoriť. Je to bežný spôsob rokovania. Jedno také rokovanie som už absolvoval pre toto volebné obdobie, je to negociácia, a to negociácia medzi členskou krajinou a Európskou komisiou, kde Európska komisia má svoje pripomienky, teraz majú spracovať tieto pripomienky príp. zmeny, ktoré chce vláda urobiť. A o nich sa bude zas rokovať. Toto je tá negociácia. Ale to nie je nič mimoriadne. To je bežný postup, ktorý sa robí s každou členskou krajinou. Problém je len v tom, že v  programovom vyhlásení vlády sa stanovil iný postup, nehovorí sa o tom, že bude sa negociovať s Komisiou o tomto dokumente, ale hovorí sa o tom, že bude potrebné vypracovať víziu, potom dokument a až potom referenčný rámec, a tým sa jednoducho čas kráti. O tomto som hovoril.
Žiga, Peter, podpredseda NR SR (2024-04-19):
Pani poslankyňa Jaurová.
Hambálek, Augustín, poslanec NR SR (2019-05-21):
Ďakujem, pán predsedajúci. V rozprave vystúpilo celkom osem poslancov. Nebol podaný žiadny návrh. Preto prosím, pán predsedajúci, dajte hlasovať o tom, že Národná rada berie správu na vedomie o činnosti verejného ochranu práv za obdobie roku 2018.
Šimečka, Michal, podpredseda NR SR (2023-11-16):
Ďakujem veľmi pekne a vaša tá požiadavka je zaznamenaná a budem sa snažiť to zo svojej pozície riešiť. Ďakujem pekne. (Potlesk.) Budeme pokračovať v rozprave a vystúpi pán poslanec Dostál.
Blanár, Juraj, podpredseda NR SR (2020-12-02):
Nech sa páči, pán poslanec Blcháč, s faktickou poznámkou.
Mizík, Stanislav, poslanec NR SR (2018-05-15):
Ďakujem za slovo. Pán Klus, znalosti z geopolitiky niektorí ľudia majú. Vieme, ako nás hodili cez palubu ako Československo, ako hodili cez palubu. To, čo ste vraveli o roku 1968, tak to je pravda. Boli sme vo Varšavskej zmluve, nešli sme tak, ako by sa to páčilo vedeniu, tzv. bratským stranám, tak nás obsadili a nastolili tzv. normalizáciu. A teraz sme v NATO. Mám nepríjemné tušenie, či by sa teraz karta neobrátila a agresorom by neboli tentokrát krajiny NATO, ktoré už tu sú, už tu majú predpolia, nemusia tu už ani vpadnúť. Keby zistili, že sa nám nepáči ich liberálna demokracia, protežovanie, pretláčanie LGTB a iných úchyliek a tiež pretláčanie dovozu počerných sexidolov z Blízkeho východu a Afriky. A keby došlo na lámanie chleba, mohlo by to skončiť ako Viedenská arbitráž. Západné štáty by nás v pohode rozdelili medzi Maďarsko a Poľsko. Západným krajinám, ktoré zhumpľovali vlastné krajiny, samé seba zhumpľovali, sa nedá veriť ani nos medzi ich očami. Ďakujem.
Laurenčík, Milan, podpredseda NR SR (2020-09-16):
Ďakujem. Prosím zaujmite miesto pre spravodajcu. Otváram rozpravu, do rozpravy som nedostal žiadnu písomnú prihlášku, preto sa pýtam, či sa hlási niekto do rozpravy ústne. (Reakcia z pléna.) Samozrejme. Končím možnosť prihlásiť sa do rozpravy. O slovo v rozprave požiadal pán podpredseda vlády a minister hospodárstva Richard Sulík. Nech sa páči.
Laššáková, Jana, podpredsedníčka NR SR (2014-09-17):
Na vystúpenie pána poslanca s faktickými poznámkami pán poslanec Hraško. Končím možnosť prihlásiť sa s faktickými poznámkami. Nech sa páči, pán poslanec.
Viskupič, Marián, poslanec NR SR (2020-06-03):
Ďakujem pekne. Pán kolega, vy tak, v takom zaujímavom mixe miešate pravdy, polopravdy s úplnými klamstvami. Ja si tak len z každého jedno vyberiem. Áno, povedali ste a tu súhlasím, vyššia transparentnosť, efektívnosť, a teda menej kradnutia musí priniesť úspory, a aj prinesie, to, to som presvedčený. Potom ste hovorili, že EÚ teda bude tlačiť, tlačiť peniaze. No, Únia si tie peniaze požičia a bude ich treba vrátiť, hej? Takže takto. A potom, že veľa autorov ten, ten dokument robilo. No áno, veď práve z rozličných pohľadov vznikajú najlepšie riešenia. Nikto nemá patent na rozum, takže áno, veľa autorov je, je dobré, že bolo, a práve o to je ten dokument lepší a kvalitnejší. Ďakujem.
Počiatek, Ján, minister dopravy, výstavby a regionálneho rozvoja SR (2014-11-27):
Ďakujem za slovo. Vážený pán predsedajúci, vážené dámy, vážení páni, vážený pán poslanec, zákon č. 91/2010 Z. z. o podpore cestovného ruchu, ktorý vstúpil do platnosti s účinnosťou od 1. decembra 2011, podporil vznik oblastných organizácií cestovného ruchu a krajských organizácií cestovného ruchu, ktorých hlavnou činnosťou je podporovať aktivity smerujúce k zvýšeniu počtu domácich a zahraničných návštevníkov, predĺženiu ich pobytu na území Slovenska a k zvýšeniu ich prínosu pre slovenské hospodárstvo. V súčasnosti svoju činnosť vykonáva 32 oblastných organizácií a 4 krajské organizácie cestovného ruchu. Štát prostredníctvom poskytovania dotácií podporuje hlavnú činnosť týchto organizácií, ktorá je zameraná hlavne na tieto aktivity: marketingové a propagačné aktivity, zviditeľňovanie turistického potenciálu jednotlivých regiónov Slovenska na medzinárodnom trhu cestovného ruchu, podpora tvorby produktov cestovného ruchu v záujme prilákania návštevníkov a predĺženia ich pobytu v území destinácie, zvyšovania poskytovaných informačných služieb pre návštevníkov, budovanie a údržba turistickej infraštruktúry pre zlepšenie orientácie a najmä bezpečnosti turistov. Z uvedeného dôvodu hodnotíme ich činnosť pozitívne predovšetkým preto, lebo predstavuje rozvoj destinačného manažmentu, ktorý v predchádzajúcich obdobiach v cestovnom ruchu na Slovensku výrazne absentoval. Sme si vedomí toho, že to predstavuje nový prvok v oblasti cestovného ruchu, ktorý budeme postupne zdokonaľovať, a preto aj komplexné zhodnotenie takéhoto systémového prvku si vyžaduje aj trošku dlhšie časové obdobie. Ďakujem za slovo, skončil som.
Laššáková, Jana, podpredsedníčka NR SR (2012-07-02):
Chce sa vyjadriť v rozprave spravodajca? Áno, nech sa páči, pani spravodajkyňa.
Hrušovský, Pavol, predseda NR SR (2011-10-21):
Hlasujeme, páni poslanci o návrhu, tak ako ho predložila a žiada o ňom hlasovať pani spoločná spravodajkyňa. (Hlasovanie.) 139 prítomných, 77 za návrh, 61 sa zdržalo, 1 nehlasoval. Návrh sme schválili.
Pčolinský, Peter, podpredseda NR SR (2023-05-24):
Ďakujem pekne. Prerušujem rokovanie o tomto bode programu. Pán poslanec Vetrák, neodchádzajte, lebo budeme pokračovať prvým čítaním o návrhu skupiny poslancov na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Návrh má tlač 1682. Návrh na pridelenie výborom je v rozhodnutí č. 1745. Dávam slovo poslancovi Milanovi Vetrákovi, aby za skupinu poslancov návrh zákona uviedol. Spravodajcom by mal byť pán poslane Drdul, ktorý tu ale nie je. (Reakcia z pléna.) No, dohodnite sa. Pán poslanec, môžte predniesť návrh zákona. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 1682.)
P. Hrušovský, predseda NR SR: (2003-07-10):
(Hlasovanie.) 115 prítomných, 112 za návrh, 2 sa zdržali, 1 nehlasoval. Návrh sme schválili. Prosím ďalšie návrhy.
Mojš, Milan, poslanec NR SR (2017-11-29):
Pán predsedajúci, keďže sme hlasovali o pozmeňujúcich návrhoch zo spoločnej správy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Blanár, Juraj, podpredseda NR SR (2022-03-24):
Dve faktické poznámky na vaše vystúpenie, pán poslanec. Ako prvý, pán poslanec Eduard Kočiš, nech sa páči.
Kollár, Boris, predseda NR SR (2020-04-23):
S ďalšou faktickou poznámkou vystúpi pán poslanec Kotleba. Nech sa páči, pán poslanec, máte slovo.
Kollár Boris, predseda NR SR (2023-01-26):
Pán poslanec, prosím vás pekne, uvádzajte tento návrh a nie vaše nejaké myšlienky, buďte taký dobrý. (Smiech v sále.)
Šuca, Peter, poslanec NR SR (2019-06-19):
Ďakujem pekne, pán predsedajúci. Žiadam vás, aby sme hlasovali o tomto návrhu zákona dnes o 17.00 h.
Čepček, Martin, poslanec NR SR (2021-10-20):
Ďakujem pekne. No, pani poslankyňa Pivková, budem reagovať, poznám mestá a obce, ktorí všeobecno-záväzné nariadenie spravili podľa seba, ako chceli, a spravili ho dokonca tak, že priamu činnosť dali jeden balík a nepriamu činnosť dali ďalší balík. A keď si to spočítate z toho, čo dostalo, tak to tak nevychádzalo 88 %. Ja som reagoval na to. A čo sa týka obcí, malých obcí, ktoré platia tiež podielové dane, resp. prispievajú na túto činnosť, tak tam, tam to sa nedá povedať o 88 % úplne vôbec, lebo to bolo ďaleko menej. Čo sa týka pána poslanca Vašečku, ja budem rád, keď sa bude v druhom čítaním nejakým pozmeňovákom alebo nejako sa ten zákon doplní, lebo si myslím, že centrá voľného času, tie deti sa nám prestali hýbať a toto je jedna cesta, ako by sa tento zákon dal vylepšiť, aby pomohol širšiemu spektru, nielen školám. Ja chápem, školy potrebujú, ale tak ako tu už bolo povedané, možno tým pádom by to stálo za zváženie, či by sa to nespravilo centralizovane, a nie cez podielové dane. Ďakujem.
Bublavý, Dušan, poslanec NR SR (2017-03-21):
Ja by som chcel len niektorých opozičných kolegov poprosiť, ktorí tu oduševnene o kresťanstve rozprávali, keby sa tak začali aj po kresťansky správať a aj žili ako kresťania. Ďakujem. (Potlesk.)
Mego, Jaroslav, poslanec NR SR (2024-02-09):
Vážený pán predsedajúci, vážené pani poslankyne, vážení páni poslanci, predseda Národnej rady Slovenskej republiky rozhodnutím č. 107 zo 7. decembra 2023 pridelil výboru pre hospodárske záležitosti návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 222/2022 Z. z. o štátnej podpore nájomného bývania a o zmene a doplnení niektorých zákonov v znení zákona č. 231/2023 Z. z., tlač 108, s tým, že o výsledku prerokovania uvedeného návrhu vlády bude informovať Národnú radu Slovenskej republiky. Výbor pre hospodárske záležitosti prerokoval návrh vlády na skrátené legislatívne konanie na svojej 7. schôdzi dňa 11. decembra 2023, avšak o návrhu nehlasoval, pretože v čase hlasovania o návrhu nebol uznášaniaschopný podľa § 52 ods. 2 zákona o rokovacom poriadku Národnej rady Slovenskej republiky. Vážený pán predsedajúci, prosím, otvorte rozpravu.
Paška, Pavol, predseda NR SR (2013-05-22):
(Hlasovanie.) 147 prítomných, 143 bolo za, 4 sa zdržali. Schválili sme návrh uznesenia. Pán poslanec Cicoň uvedie v druhom čítaní hlasovanie o návrhu poslancov Martvoňa, Brixiho, Duchoňa a poslankyne Vittekovej na vydanie zákona č. 36 o rodine. Je to tlač 424. (Hlasovanie o návrhu poslancov Národnej rady Slovenskej republiky Antona Martvoňa, Otta Brixiho, Daniela Duchoňa a Anny Vittekovej na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov a ktorým sa mení zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov , tlač 424.)
Vašečka, Richard, poslanec NR SR (2019-12-03):
Ďakujem, pani poslankyňa, za vašu iniciatívu a snahu v prospech žien, matiek a ich nenarodených detí. Ja som predkladal zákon, ktorý vy ste podporili, kde sme riešili tzv. potraty na žiadosť alebo svojvoľné potraty, alebo bezdôvodné, akokoľvek ich nazveme, alebo bez vážneho dôvodu, získali 46 hlasov pri hlasovaní v parlamente, a tak pokladám za rozumné, že keď sa táto téma otvorila, evidentne chceme urobiť niečo v prospech nenarodených detí, tak ideme teda cestou, ktorá, ktorá je schodná, ktorá je otvorená, a vnímam aj tak rozumne a múdro tento váš pozmeňujúci návrh, ktorý ste s mnohými z nás skonzultovali, rozprávali ste sa, že je to snaha, aby sme dosiahli návrh, ktorý bude priechodný, a kde sa dosiahne možno nie 100 %, ktorý chceme, ale možno 80, 50, neviem to vyhodnotiť teraz, ale dobrých vecí, ktoré budú v prospech a na ochranu aj tehotných matiek, aj ich nenarodených detí, ale aj celých rodín, aj slovenskej spoločnosti. Takže ďakujem vám za vašu, za vašu prácu, za vašu iniciatívu a myslím si, že to prospeje k takej lepšej informovanosti. Naozaj v dnešnej dobe sa nemusíme báť informácií, ktoré sú podané zrozumiteľným spôsobom a ktoré neskrývajú ani negatívne veci, ktoré potrat spôsobuje. Bolo by zvláštne tváriť sa, že napriek tomu, že niektorí možno zastávajú názor, že žena má právo alebo jestvuje také právo, ja si to nemyslím, tak že ak sa teda má slobodne rozhodovať, že by nemala mať dostatok informácií, aj tie, ktoré upozorňujú na vážne riziká. Ďakujem veľmi pekne.